เป็นผื่นทางยาวประมาณ 2 เซนติเมตร มีตุ่มน้ำใสๆเล็กๆ ไม่มีอาการคัน ไม่มีอาการเเสบ
สวัสดีค่ะ แมลงก้นกระดกเป็นแมลงขนาดเล็กที่มีสารพิษที่ชื่อ พีเดอริน (Pederin) อยู่ในเลือดของมัน ซึ่งหากผู้ใดตบ บด หรือสัมผัสโดนตัวแมลงก้นกระดก ก็อาจได้รับสารพิษชนิดนี้จนเกิดอาการระคายเคืองที่ผิวหนังและเกิดผื่นผิวหนังอักเสบจากแมลงก้นกระดก ตามมาได้ ผิวหนังจะเกิดการระคายเคือง เปลี่ยนเป็นสีแดง และจะมีอาการแสบร้อนหรือคัน เป็นตุ่มหนองจากนั้นตุ่มหนองจะแตกออกเป็นแผล โดยแผลมักเป็นแนวยาวตามรอยที่โดนพิษของมันค่ะดังนั้นจากอาการดังกล่าวมาก็มีโอกาสเกิดจากแมลงก้นกระดกได้ การวินิจฉัยอื่นๆที่ยังเป็นไปได้เช่น งูสวัด หรือตุ่มจากผื่นผิวหนังอักเสบเฉียบพลันแนะนำพบแพทย์เพื่อตรวจร่างกายให้ได้การวินิจฉัย หากตุ่มแสบร้อน ปวด บวม แดง มีไข้ ควรรีบไปการดูแลตัวเองเบื้องต้น ไม่ไปแกะเกาตุ่ม รับประทานยาแก้คันถ้ามีอาการคัน อาบน้ำเปล่าสะอาด ไม่ควรเอาสบู่ไปถูที่ตุ่มแดงโดยตรง